Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 793/13/7713	Vranov nad Topľou, 28.11.2014
EEČ : 2-61-1-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 29.10.2013, spisová značka Pv 793/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
          Obvinená skutok spáchala tým, že v dobe od 09.10.2012 do 10.04.2013 v obci XXXXX, okr. Vranov nad Topľou, vo svojom rodinnom dome č. p. 155, po tom čo si v elektrickom rozvádzači nachádzajúcom sa na vonkajšej stene rodinného domu zabezpečila napojenie elektroinštalácie domu priamo bez merania na vývodovú svorku hlavného ističa označeného LSDN 25, následným užívaním domácich elektrospotrebičov neoprávnene odoberala elektrickú energiu ktorej odber podlieha spoplatneniu na základe osobitného predpisu, čo bolo zistené dňa 10.04.2013 inšpektorom sieťových pripojení XXXXX ktorý na tomto odbernom mieste vykonal kontrolu, čím týmto konaním pre spoločnosť XXXXX XXXXX spôsobila podľa znaleckého posudku škodu vo výške 21,54.- €.  

Uznesením prokurátora Okresnej prokuratúry Vranov nad Topľou zo dňa 29.10.2013, spisová značka Pv 793/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátora Okresnej prokuratúry vo Vranove nad Topľou sp. zn. Pv 793/13/7713-6 zo dňa 29.10.2013, bolo podľa § 216 ods. 1) Trestného poriadku podmienečne zastavené trestné stíhanie obvinenej XXXXX, nar. XXXXX vo Vranove nad Topľou,   trvale bytom XXXXX XXXXX, okr.  Vranov nad Topľou, vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že obvinená v dobe v dobe od 09.10.2012 do 10.04.2013 v obci XXXXX, okr. Vranov nad Topľou, vo svojom rodinnom dome č. p. 155, po tom čo si v elektrickom rozvádzači nachádzajúcom sa na vonkajšej stene rodinného domu zabezpečila napojenie elektroinštalácie domu priamo bez merania na vývodovú svorku hlavného ističa označeného LSDN 25, následným užívaním domácich elektrospotrebičov neoprávnene odoberala elektrickú energiu ktorej odber podlieha spoplatneniu na základe osobitného predpisu, čo bolo zistené dňa 10.04.2013 inšpektorom sieťových pripojení XXXXX ktorý na tomto odbernom mieste vykonal kontrolu, čím týmto konaním pre spoločnosť XXXXX spôsobila podľa znaleckého posudku škodu vo výške 21,54.- €.  

          Vyššie uvedená skúšobná doba uplynula dňa 08.11.2014.

          V rámci zisťovania, či boli, resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvineného počas trvania  skúšobnej  doby  a  to  z miesta  jeho  trvalého  bydliska,  Obvodného  oddelenia  PZ XXXXX a Obvodného úradu XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinená počas skúšobnej doby viedla riadny život a jej správanie nebolo doposiaľ riešené komisiou pre ochranu verejného poriadku. Rovnako zo správ Obvodného oddelenia PZ XXXXX a Obvodného úradu vo XXXXX vyplýva, že obvinená nemá žiadny záznam zo šetrenia pre spáchanie závažného priestupku a nevedie sa voči nej ani žiadne trestné konanie, pričom aj podľa aktuálneho odpisu z registra trestov vyplýva, že nemá novší záznam potvrdzujúci existenciu takýchto konaní. 

    	Z ustanovenia § 217 ods. 1) Trestného poriadku vyplýva, ak obvinený v priebehu skúšobnej doby viedol riadny život, splnil povinnosť, resp. plní si povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

		Podľa § 217 ods. 4) Trestného poriadku, právoplatnosťou uznesenia o tom  že sa obvinený osvedčil, nastávajú účinky zastavenia trestného stíhania podľa § 9 ods. 1 písmena e) Trestného poriadku.

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor